google/wiki40b huggingface dataset:
नियर फील्ड कम्युनिकेशन

नियर फील्ड कम्युनिकेशन (एनएफसी) (अंग्रेज़ी:Near field communication; निकट क्षेत्र संचार) एक मानक है जिसकी मदद से स्मार्टफ़ोन तथा अन्य उपकरणों को एक दूसरे से स्पर्श करके, या करीब लाकर रेडियो संचार स्थापित किया जा सकता है।
एनएफसी के वर्तमान अनुप्रयोगों में संपर्क-रहित लेनदेन (मोबाइल पेमेंट), डेटा विनिमय और वाई-फ़ाई जैसे जटिल संचार की स्थापन-प्रक्रिया को सरल बनाना शामिल हैं।

उपयोग

एनएफसी आरएफआईडी प्रणाली पर सुधार करते हुए दो छोरों के बीच दुतरफा संचार संभव बनाता है, जबकी संपर्क-रहित स्मार्ट कार्ड जैसी पूर्व प्रणालियों में केवल एकतरफा संचार ही संभव था। इसका प्रयोग गूगल नेक्सस श्रंखला के मोबाइल फ़ोनों में "एंड्रॉयड बीम" नामक सुविधा की मदद से किया जा सकता है। इस सुविधा को एंड्रॉयड के "आइसक्रीम सैंडविच" संस्करण में पहली बार पेश किया गया।
एंड्रॉयड बीम दोनों उपकरणों में ब्लूटूथ सक्षम कर, उन्हें तुरंत एक दुसरे से जोड़ देता है और डेटा साझा करने के बाद स्वयं ही से दोनों उपकरणों पर ब्लूटूथ असक्षम कर देता है। इसका इस्तेमाल सैमसंग गैलेक्सी एस III, सैमसंग गैलेक्सी एस 4 और सैमसंग गैलेक्सी नोट 3 में "एस-बीम" नमक सुविधा में भी हुआ है। यह एंड्रॉयड बीम का एक विस्तार है और फाइलें साझा करने के लिए ब्लूटूथ के बदले वाई-फाई डायरेक्ट का प्रयोग करता है। वाई-फाई डायरेक्ट का प्रयोग करने से, ब्लूटूथ के मुकाबले काफ़ी अधिक तेजी से 300 मेगाबिट/सेकंड की गति से बड़ी फ़ाइलें साझा की जा सकती हैं।

खरीदारी

एनएफसी-सक्षम उपकरणों का प्रयोग क्रेडिट कार्ड और इलेक्ट्रॉनिक टिकट स्मार्टकार्ड के स्थान पर, या उनके साथ-साथ मोबाइल पेमेंट (मोबाइल भुगतान) करने के लिए किया जा सकता है।
उदाहरण के लिए, "गूगल वॉलेट" के ज़रिये उपभोक्ता एक काल्पनिक बटुए (वर्चुअल वॉलेट) में क्रेडिट कार्ड और लॉयल्टी कार्ड सम्बंधित संग्रह कर सकते हैं और फिर मास्टर कार्ड पे-पास से लेनदेन स्वीकार करने वाले दुकानें में एक एनएफसी-सक्षम डिवाइस का उपयोग कर सकते हैं।
जर्मनी,

ऑस्ट्रिया,

फ़िनलैंड,

न्यूजीलैंड,

इटली,
ईरान और तुर्की,
 ने सार्वजनिक परिवहन के लिए एनएफसी टिकटिंग प्रणाली का परीक्षण कर चुके हैं। विल्नुस में 1 जुलाई 2013 से सार्वजनिक परिवहन में कागज़ी टिकटों की जगह अब पूरी तरह से आईएसओ/आईईसी 14443 संपर्क-रहित कार्ड का प्रयोग होता है।
भारत में यहाँ बॉक्स-ऑफिस टिकटों के लिए में एनएफसी आधारित भुगतान लागू किया जा रहा है। सरकार और अन्य महत्वपूर्ण वित्तीय निकायों द्वारा एनएफसी भुगतान और टिकटिंग के लिए उचित नियमावली बनाने की प्रकिर्या जारी है।

ब्लूटूथ और वाई-फ़ाई कनेक्शन

एनएफसी अत्यंत साधारण स्थापन-प्रक्रिया के साथ-साथ एक कम गति का कनेक्शन प्रदान करता है, अतः इसे ब्लूटूथ और वाई-फ़ाई अधिक योग्य वायरलेस प्रणालियों को सक्षम करने के लिए इस्तेमाल किया जा।
नोकिया, सैमसंग, ब्लैकबेरी और सोनी ने ब्लूटूथ हेडसेट, मीडिया प्लेयर और स्पीकरों को अपने एनएफसी-सक्षम उपकरणों के साथ "वैन टैप" द्वारा जोड़ने के लिए एनएफसी तकनीक का इस्तेमाल किया है। इसके अलावा एनएफसी की मदद से स्मार्टफ़ोन या किसी अन्य उपकरण से एनएफसी-सक्षम प्रिंटर को भी जोड़ा जा सकता है।
भूत नगर

भूत नगर (अंग्रेज़ी: Ghost town) एक परित्यक्त गाँव, नगर, या शहर होता है, आमतौर पर वह जिसमें पर्याप्त दृश्यमान अवशेष शामिल हो। कोई नगर अक्सर एक भूत नगर बन जाता है क्योंकि इसका समर्थन करने वाला आर्थिक क्रियाकलाप विफल हो गया हो, या बाढ़, लंबे समय तक सूखे, सरकारी कार्यों, अनियंत्रित अराजकता, युद्ध, प्रदूषण या परमाणु आपदाओं जैसी प्राकृतिक या मानव-कारक आपदाओं के कारण।
गहमर

गहमर उत्तर प्रदेश के गाजीपुर जिले का एक गाँव है। यह गाँव भारत का सबसे बड़ा गाँव है। यह एशिया  महाद्वीप का सबसे बड़ा गांव है | यह पटना और मुगलसराय रेल मार्ग पर स्थित है |
गाँव के पश्चिम छोर पर कमइच्छा माई  (माँ कामाख्या)  का मंदिर स्थित है |१५३० में कुसुम देव राव ने 'सकरा डीह' नामक स्थान पर इसे बसाया था। यह गाँव गाजीपुर से ३४ किमी की दूरी पर स्थित है।
गहमर की जनसंख्या 2 लाख है
दक्षेस महासचिव

दक्षिण एशियाई क्षेत्रीय सहयोग संगठन महासचिव, सार्क सचिवालय का प्रमुख है, जिसका काठमांडू, नेपाल में मुख्यालय है। सार्क आठ दक्षिण एशियाई सदस्य देशों, अफगानिस्तान, बांग्लादेश, भूटान, भारत, मालदीव, नेपाल, पाकिस्तान और श्रीलंका के बीच एक आर्थिक और भू राजनीतिक संघ है। सदस्य-राज्यों के मंत्रियों की परिषद द्वारा चुनाव से तीन साल की अवधि के लिए महासचिव नियुक्त किया जाता है। 1987 को बांग्लादेशी राजनयिक अबुल अहसान ने अपने पहले महासचिव के रूप में काठमांडू में सार्क सचिवालय की स्थापना की थी और नेपाल के राजा बिरेंद्र बीर बिक्रम शाह ने उद्घाटन किया था। इसकी रचना के बाद से, इसके सदस्य देशों ने कुल 13 तेरह सचिवों को रूप में योगदान दिया है। पाकिस्तान के राजनयिक अमजद हुसैन बी सियाल 1 मार्च, 2017 को प्रभार संभालने वाले मौजूदा महासचिव हैं।
निशान सिंह

निशान सिंह भारत के लिए कुर्बान होने वाले वीर सपूत थे जिन्होने सन् १८५७ से स्वतंत्रता के प्रथम संग्राम में अपनी वीरता का परिचय दिया था। निशान सिंह की स्मृति में गांव में एक विद्यालय व एक पुस्तकालय संचालित हो रहा है।

परिचय

बिहार के शिवसागर प्रखंड के बड्डी गांव के रहने वाले जमीनदार रघुवर दयाल सिंह के पुत्र निशान सिंह सैन्य संचालन में माहिर थे। 1857 के सिपाही विद्रोह में निशान सिंह ने सैनिकों का नेतृत्व किया था। आरा जेल की फाटक तोड़ बंदियों को मुक्त कराने के बाद बांदा, काल्पी की लड़ाई में भी अंग्रेजों के दांत खट्टे कर दिए। उस समय लखनऊ के नवाब ने उनके अदम्य साहस को देखते हुए 1230 रुपये के पुरस्कार के साथ आजमगढ़ के शासन का फरमान भी जारी कर दिया। आजमगढ़ किले पर धावा बोल अंग्रेजों को परास्त किया। बिहार में बाबू कुंवर सिंह के दाहिने हाथ माने जाने वाले बाबू निशान सिंह ने कदम-कदम पर उनका साथ दिया।

आजमगढ़ के बाद जगदीशपुर का सफर

आजमगढ़ में सफलता के बाद बाबू कुंवर सिंह ने निशान सिंह और दो हजार सैनिकों के साथ जगदीशपुर की तरफ प्रस्थान किया। 26 अप्रैल 1858 को कुंवर सिंह के निधन के बाद निशान सिंह खुद को कमजोर महसूस करने लगे। अंग्रेजों द्वारा गांव की संपत्ति जब्त किये जाने के बाद वे डुमरखार के समीप जंगल की एक गुफा में रहने लगे। जिसे आज निशान सिंह मान के नाम से जाना जाता है। आने-जाने वाले सभी लोगों से वे अंग्रेजों के विरुद्ध लड़ाई जारी रखने का आह्वान करते थे।

5 जून 1858 को गिरफ्तारी

पांच जून 1858 को सासाराम लेवी के डिप्टी सुपरिटेंडेंट कैप्टन नोलन द्वारा उन्हें गिरफ्तार किया गया। 6 जून को सासाराम ला आफिसर कमांडिंग कर्नल स्टार्टेन के सिपुर्द किया गया। जहां कोर्ट मार्शल द्वारा मुकदमा चलाने और गिरफ्तारी के 36 घंटे के अंदर उन्हें तोप से उड़ाने का आदेश दिया गया। 7 जून 1858 को, सुबह गौरक्षणी मुहल्ले में तोप के मुंह पर बांधकर अंग्रेजों ने उन्हें उड़ा दिया। कोर्ट मार्शल के दौरान उन्होंने अंग्रेजों के विरुद्ध लड़ाई जारी रखने का आह्वान किया।
गायत्री छंद

वेदों में प्रयुक्त एक छंद है। इसमें कुल तीन पाद अथवा चरण होते हैं। प्रत्येक चरण में ८ वर्ण होते हैं। कुल मिलाकर २४ वर्ण होते हैं। उदाहरण - ऋग्वेद में मिलता है यथा गायत्री मंत्र
राङ्गुनिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

रांगुनिय़ा उपजिला बांग्लादेश के दक्षिण-पूर्वी भाग में, चट्टग्राम विभाग के चट्टग्राम जिले में स्थित है। यहाँ से स्थित निकटतम् बड़ा नगर चट्टग्राम यानी चटगाँव है।
सुरेश कुमार शेतकर

सुरेश कुमार शेतकर भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के ज़हीराबाद चुनाव क्षेत्र से १५ वीं लोकसभा के लिए सदस्य निर्वाचित हुए हैं।
सुधाकरराव नाईक

सुधाकरराव नाईक (२१ अगस्त १९३४ - १० मई २००१) भारतीय राष्ट्रीय कांग्रेस पार्टी के एक भारतीय राजनीतिज्ञ थे। वे २५ जून १९९१ से २२ फरवरी १९९३ तक महाराष्ट्र के मुख्यमंत्री थे। शरद पवार, जो नाईक के पहले मुख्यमंत्री थे, अब केंद्रीय रक्षा मंत्री बन गए थे। पर १९९२-९३ के बम्बई दंगों कि बाद प्रधानमन्त्री नरसिंह राव ने पवार को वापीस मुख्यमंत्री बनाया। इन दंगों को संभालने में असफल होने के कारण, नाईक को उनके पद से इस्तीफा देना पड़ा।
नाईक ने ३० जुलाई १९९४ से १७ सितम्बर १९९५ तक हिमाचल प्रदेश के राज्यपाल के रूप में सेवा की।
यूरेनिल नाइट्रेट

यूरेनिल नाइट्रेट एक अकार्बनिक यौगिक है।
अल्युमिनियम हाइड्राइड

अल्युमिनियम हाइड्राइड एक अकार्बनिक यौगिक है।
संरक्षण नियम

भौतिक विज्ञान में संरक्षण नियम किसी विलगीत भौतिक निकाय का विशिष्ट मापन योग्य गुणधर्म निकाय में विकास अथवा समय के साथ परिवर्तित नहीं होता।
टोरोडॉण्टिस्म

टोरोडॉनटीस्म दांतों की वह असामान्यता है जिसमे दांतों का आकर लम्बा होकर रूट तक पहुंच जाता है और रूट का आकर छोटा हो जाता है|जिसके कारण दांतों के पल्प की सतह और उसका विभाजन रूट से जुड़ जाता है| यह असामान्यता दोनों ही प्रकार के दांतों में देखी जाती है| यह सबसे अलग विसंगति है जिसमे दांतों का आकर बदल जाता है और यह असामान्यता बहुत से रोगों के लक्ष्ण का समावेश भी है| यह असामान्यता दांतों के विकसित होने के समय अनुवांशिकी दोष के कारण पाई जाती है|टोरोडॉनटीस्म में दांतों का आकर सांड के दांतों जैसे हो जाता है इसलिए इस असामान्यता को 'bull like' दंत भी खा जाता है|
टोरोडॉनटीस्म का वर्णन सबसे पहले Gorjanovic-Kramberger ने १९०८ में किया था परन्तु यह टर्म Sir Arthur Keith ने १९१३ में दी थी| टोरोडॉनटीस्म की पहचान केवल रेडियोग्राफी द्वारा ही की जाती है| यह X क्रोमोजोम में बदलाव के कारण होता है और यह बहुत ही दुर्लभ रोग है| यह असामान्यता Klinefelter's syndrome, XXYY और Down's syndrome में देखने को मिलती है जो की क्रोमोजोम में हुए म्युटेशन के कारण होती है|
डेकन कॉलेज

इतिहास

इसकी स्थापना ६ अक्टूबर, १८२१ में 'हिन्दू कालेज' नाम से हुई थी।

शब्दकोश परियोजना

संस्कृत विभाग ने १९४८ में एक महान शब्दकोश निर्माण की परियोजना हाथ में ली जिसमें शब्दों को उनके ऐतिहासिक परिप्रेक्ष्य में भी देखना था। इसके ३० भागों का प्रकाशन हो चुका है किन्तु अभी तक संस्कृत का प्रथम वर्ण अ ही पूरा नहीं हो पाया है।
स्लोवाक भाषा

स्लोवाक विश्व की एक प्रमुख भाषा है।
व्यक्तिगत संगणक

व्यक्तिगत संगणक या पर्सनल कम्प्यूटर ऐसी कम्प्यूटर तंत्र है जो विशेष रूप से व्यक्तिगत अथवा छोटे समूह के द्वारा प्रयोग मे लाए जाते हैं। इन कम्प्यूटरों को बनाने में माइक्रोप्रोसेसर मुख्य रूप से सहायक होते है ; इसीलिये इसे माइक्रो कम्प्यूटर  भी कहते हैं। पर्सनल कम्प्यूटर का निर्माण विशेष क्षेत्र तथा कार्य को ध्यान में रखकर किया जाता है। उदाहरणार्थ - घरेलू कम्प्यूटर तथा कार्यालय में प्रयोग किये जाने वाले कम्प्यूटर। बजार में, छोटे स्तर की कम्पनियाँ अपने कार्यालयों के कार्य के लिए पर्सनल कम्प्यूटर को प्राथमिकता देतीं हैं।
पर्सनल कम्प्यूटर से किये जाने वाले मुख्य कार्यो में खेल-खेलना, इन्टरनेट का प्रयोग, शब्द-संसाधन (वर्ड प्रोसेसिंग) इत्यादि शामिल हैं।
प्रथम पर्सनल कंप्यूटर सन 1974 में बिकसित किया गया था। किंतु सन 1977 में पहला व सफल माइक्रो कंप्यूटर पी सी, विकसित हुआ।  इसको विकसित करने का श्रेय युवा तकनीशियन स्टीव बोजनाइक को जाता है।
पर्सनल कम्प्यूटर के कुछ व्यवसायिक कार्य निम्नलिखित हैं- 
1. कम्प्यूटर द्वारा रूपरेखा तथा निर्माण (CAD/CAM)
2. इन्वेन्ट्री तथा प्रोडक्शन कन्ट्रोल
3. स्प्रेडशीट कार्य
4. हिसाब किताब (अकाउन्टिंग)
5. सॉफ्टवेयर निर्माण
6. वेबसाइट डिजाइनिंग तथा निर्माण
7. सांख्यिकी गणना ; आदि

पर्सनल कम्प्यूटर के मुख्य भाग

माइक्रोप्रोसेसर वह चिप होती जिस पर कंट्रोल यूनिट और ए. एल. यू. एक परिपथ होता है। माइक्रोप्रोसेसर चिप तथा अन्य डिवाइस एक इकाई में लगे रहते है, जिसे सिस्टम यूनिट कहते है। पीसी में एक सिस्टम यूनिट, एक मानिटर या स्क्रीन, एक की-बोर्ड एक माउस और अन्य आवश्यक डिवाइसेज, जैसे प्रिंटर, मॉडेम, स्पीकर, स्कैनर, प्लॉटर, ग्राफिक टेबलेट आदि भी लगे हो सकते हैं।

पर्सनल कम्प्यूटर का मूल सिद्धान्त

पी.सी एक प्रणाली है जिसमें डाटा और निर्देशों को इनपुट डिवाइस के माध्यम से स्वीकार किया जाता है। इस इनपुट किये गये डाटा व निर्देशों को आगे सिस्टम यूनिट में पहुँचाया जाता है, जहाँ निर्देशों के अनुसार सी. पी. यू. डाटा पर क्रिया या प्रोसेसिंग का कार्य करता है और परिचय को आउटपुट यूनिट मॉनीटर या स्क्रीन पर भेज देता है। यह प्राप्त परिणाम आउटपुट कहलाता है। पी. सी में इनपुट यूनिट में प्रायः की-बोर्ड और माउस काम आते है जबकि आउटपुट यूनिट के रूप में मॉनिटर और प्रिटर काम आते हैं।
खँडहर

खँडहर मानव निर्मित वास्तुकला के अवशेष हैं। वो संरचनाएं जो एक समय बरकरार थीं लेकिन वक्त गुज़रने के साथ रखरखाव की कमी या जानबूझकर विनाश के कृत्यों के कारण आंशिक या कुल जीर्णता की स्थिति में हैं। प्राकृतिक आपदा, युद्ध और आबादी में कमी होना सबसे सामान्य मूल कारण हैं। कई दीर्घकालिक अपक्षय के कारण समय के साथ कई संरचनाएं लगातार खराब हो रही हैं। 
दुनिया भर में प्रसिद्ध खँडहर मौजूद हैं: चीन के प्राचीन स्थल, सिंधु घाटी, अफ्रीका के जिम्बाब्वे में, भूमध्य द्रोणी के प्राचीन यूनान, मिस्र और रोमन स्थल और अमेरिका में इंका और माया स्थल। इतिहासकार, पुरातत्वविद और मानवविज्ञानी के लिए खँडहर बहुत महत्वपूर्ण हैं, चाहे वे एक बार किलेबंदी, उपासनास्थल, प्राचीन विश्वविद्यालय, घर और उपयोगिता भवन, या पूरे गाँव, कस्बों और शहरों रहे हो। हाल के वर्षों में मानवता के लिए उत्कृष्ट मूल्य के क्षेत्रों के रूप में उन्हें पहचानने और संरक्षित करने के लिए कई खँडहर यूनेस्को की विश्व विरासत स्थल बनाए गए हैं।
खाद्य योगज

खाद्य योगज (feed additive) वह पदार्थ होते हैं जो खाद्य वस्तुओं में सुवास (स्वाद), रूप, रंग, गंध या अन्य किसी गुण को सुरक्षित रखने या बढ़ाने के लिए डाले जाते हैं। कुछ योगज खाने में शताब्दियों से डाले जा रहे हैं, जैसे कि सिरका, नमक, चीनी, इत्यादि। आधुनिक काल में सल्फर डाइऑक्साइड डालकर खाने को अपघटन से बचाया जाता है।
११२० ईसा पूर्व

११२० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११२० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ज़ोहराबाई अम्बालेवाली

प्रारंभिक जीवन और पृष्ठभूमि

ज़ोहराबाई वर्तमान हरियाणा के अम्बाला में पेशेवर गायकों के परिवार में जन्मी और पली-बढ़ी जिससे उन्हें उनका उपनाम, 'अम्बालेवाली' मिला। उन्होंने गुलाम हुसैन खान और उस्ताद नासिर हुसैन खान से अपना संगीत प्रशिक्षण शुरू किया। इसके बाद, उन्हें हिन्दुस्तानी संगीत के आगरा घराने से संगीत का प्रशिक्षण दिया गया।

करियर

वह युग था जब हिन्दी सिनेमा में ठुमरी-शैली और भारी आवाज़ों के प्रमुख पार्श्व गायिकों के साथ शमशाद बेगम, खुर्शीद, अमीरबाई कर्नाटकी जैसी गायिका गा रही थी। यह 1948 में लता मंगेशकर के आगमन से ठीक पहले था, जिन्होंने गीता दत्त और आशा भोंसले के साथ लोकप्रिय आवाज़ों को बारीक आवाज़ की ओर स्थानांतरित कर दिया। इससे उन पुराने गायिकों का करियर धीरे-धीरे समाप्त हो गया। उस युग की एक और प्रमुख फिल्म पार्श्व गायिका नूरजहां ने पाकिस्तान में प्रवास करने का निर्णय लिया और 2000 में मृत्यु होने तक उन्होंने पाकिस्तान में एक अत्यधिक सफल गायन करियर बनाया। ज़ोहराबाई अम्बालेवाली ने 1950 में फिल्म उद्योग से संन्यास ले लिया, हालांकि उन्होंने अपनी बेटी रोशन कुमारी, जो कि एक प्रसिद्ध कथक नर्तक हैं, के प्रदर्शनों में गाना जारी रखा। रोशन ने सत्यजीत रे की फिल्म जलसाघर (1958) में भी अभिनय किया।
अर्णिमाल

अर्णिमाल १८वीं शताब्दी की कश्मीरी कवियित्री थीं। कई विद्वानों के अनुसार हब्बा खातून के कई गीत उनके लिखे हुए हैं।
बरपटिया जनजाति

ज्येष्ठरा/बरपटिया जनजाति उत्तराखण्ड के पिथौरागढ़ जिले के मुनस्यारी ब्लॉक के मूल निवासी है जिन्हें ज्येष्ठरा भी कहा जाता है। 'ज्येष्ठरा' का अर्थ होता है ज्येष्ठ या श्रेष्ठ अर्थात् जनजाति में श्रेष्ठ तथा 'बरपटिया' का अर्थ होता है बारह पट्टी का ऊनी कोट पहनने वाले या बारह गांव के निवासी।
२०१५ में राज्य के मुख्य मंत्री हरीश रावत से एक दौरे में भेंट के दौरान इन लोगों ने अपने क्षेत्र में बुनियादी सेवाओं की कमी को दूर करने की माँग रखी थी।

विवरण

उत्तराखण्ड राज्य के पिथौरागढ जिले में ज्येष्ठरा/बरपटिया जनजाति मुनस्यारी तहसील के बारह गांवों में निवास करती है उपजाति के नाम पर है ज्येष्ठरा जनजाति के लोग अन्य जनजाति से वर्तमान समय में पिछड़े हुए है जिस कारण इनके बारे में अभी तक अधिक जानकारी किसी भी पुस्तक में नहीं है जिस कारण बहुत कम ही लोग इस जनजाति के बारे में जानते है इस जनजाति का नाम बरपटिया होने के पीछे भी एक कारण है यह लोग पुराने समय में बारह पट्टी वाली एक विशेष कोट पहना करते थे जिसे ये अपनी आम भाषा में बुखोल कहते थे तथा उस कोट के जैब में ये जौ रखा करते थे यह जौ रखने का कारण था तिब्बत व्यापार क्यों कि उन दिनों तिब्बत में व्यापार के लिए बहुत लोग अलग- अलग जगह से आया करते थे जिस कारण अपनी अलग पहचान के लिए ये कोट के जैब में जौ रखा करते थे जिससे तिब्बत के इनके मित्र व्यापारी इन्हें पहचान लेते थे की मुनस्यारी के ज्येष्ठरा व्यापारी यहाँ पहुँच चुके है इस प्रकार  जेष्ठरा जनजाति के लोग मुनस्यारी के मूल निवासी है जो उस समय मुनस्यारी क्षेत्र में राज किया करते थे तथा एक समय में यह जनजाति एक शाही जनजाति हुआ करती थी जो की अब अपनी पहचान व अस्तित्व के लिए संर्घष कर रही है।
ज्येष्ठरा जनजाति का वर्तमान समय में पिछड़ने का कारण उनका अतीत में लिया गया फैसला रहा है सन् 1962 में भारत व चीन का युद्ध हुआ जिससे सम्पूर्ण भारत प्रभावित हुआ और ज्येष्ठरा/ बरपटिया जनजाति पर भी इसका प्रभाव पडा तिब्बत व्यापर बन्द हो गया जिससे इस जनजाति को बहुत परेशानी का सामना करना पडा सरकार द्वारा इस सीमान्त क्षेत्र में रहने वाली सभी जनजाति के कल्याण के लिए सन् 1967 में आरक्षण को लागू किया गया अन्य जनजाति के लोग कुछ पढे लिखे थे अतः उन्होंने इसका लाभ प्राप्त करना आरम्भ कर दिया ज्येष्ठरा जनजाति में पढ़े लिखे लोग कम थे जिस कारण वह उसका लाभ न ले सके उन्हें इस लाभ के बारे में जानकारी ही नहीं थी आगे चल कर कुछ जानकारी प्राप्त हुई परन्तु उस समय ज्येष्ठरा जनजाति के लोग नौकरी करने को अपने मान सम्मान के प्रतिकूल समझा करते थे तथा पढने में रुचि कम रखते थे जिस कारण बरपटिया जनजाति समय के साथ-साथ अन्य जनजाति यों से पिछड़ने लगी आज वह इतना पिछड़ चुकि है कि उसे अपने पहचान व अस्तित्व के लिए संघर्ष करना पड रहा है।
के-४ एसएलबीएम

विकास

के-४ का विकास तब शुरु हुआ जब इसी तरह की क्षमताओं वाली अग्नि-३ मिसाइल को आई एन एस अरिहंत में लगाने में तकनीकी समस्याएँ उतपन्न हुईं। अरिहंत के हल का व्यास १७ मीटर है जिसमें अग्नि ३ फिट नहीं हो पाती, इसलिये के-४ का विकास शुरु किया गया जिसे अग्नि-३ जैसी क्षमताओं के साथ ही अरिहंत में फिट होने जैसा बनाया गया। इसकी लम्बाई मात्र १२ मीटर है। के-४ के गैस प्रक्षेपक का २०१० में एक पंटून (छोटी पनडुब्बी) से सफलता पूर्वक परीक्षन किया गया।

विवरण

यह प्रक्षेपास्त्र १२ मीटर लंबा व १.३ मीटर व्यास का है। इसका वजन लगभग १७ टन है। ठोस ईधन के रॉकेट से चलने वाला यह प्रक्षेपास्त्र लगभग २ टन भार का विस्फ़ोटक ले जा सकता है। डीआरडीओ के अनुसार इस मिसाइल का लक्ष्य अचूक मारक क्षमता हासिल करना है।

परीक्षण

परक्षेपास्त्र का एक पंटून से परीक्षण पहले २०१३ में होना था लेकिन अनजान कारणों से इसे टाल दिया गया। इसका पहला परीक्षण २४ मार्च २०१४ को ३० मीटर की गहराई से हुआ था। परीक्षण सफल रहा था और प्रक्षेपास्त्र हिंद महासागर में ३००० किमी की दूरी तक पहुँची थी। यह परीक्षण विशाखापत्त्नम के किनारे हुआ था। 
मई 2014 तक , नौसेना को सौंपने से पहले मिसाइल के और परीक्षणों की घोषणा की गई थी। 
खबरों के अनुसार ७ मार्च २०१६ को  के-४ का एक बार फिर एक पंटून से बंगाल की खाडी में परीक्षण किया गया जो कि डीआरडीओ के एक अधिकारी के मुताबिक बेहद सफल रहा जिसमें के-४ ने सभी मानकों को पूरा किया। हालांकि डीआरडीओ और भारत सरकार ने इस प्रक्षेपास्त्र के इस परीक्षण के बारे में कोई आधिकारिक सूचना नहीं दी।.
अप्रैल 2016 में खबर आई कि प्रक्षेपास्त्र का सफलतापूर्वक परीक्षण ३१ मार्च २०१६ को आईएनएस अरिहंत से विशाखापत्तनम के तट से ४५ नॉटिकल मील की दूरी पर किया गया। नकली भार के साथ मिसाइल को पूरे कार्यवाहक प्रणालियों के साथ प्रक्षेपित किया गया। यह प्रक्षेपण रणनीतिक बल कमान के अधिकारियों ने किया और डीआरडीओ ने इसका संचालन किया। मिसाइल इस परीक्षण में सभी मानकों पर खरी उतरी और शून्य त्रुटि के साथ लक्ष्य भेदने में सफल रही।
अजित जैन

अजित जैन (अजित जैन)(जन्म 23 जुलाई 1951, उड़ीसा भारत में), पेशे से एक व्यापारी है, जिन्हें मौजूदा समय में बर्कशायर हैथवे में कई तरह के पुनर्बीमा से सम्बन्धित कारोबारों के प्रमुख वॉरेन बफेट का संभावित उत्तराधिकारी माना गया है।
बफेट के न रहने पर बर्कशायर में उनके कारोबार में जैन के संभावित प्रतिद्वंद्वियों में प्रमुख मिडअमेरिकन एनर्जी होल्डिंग्स कंपनी के अध्यक्ष डेविड सुकोल; और बर्कशायर हैथवे के GEICO Corp. के मुख्य कार्यकारी अधिकारी टोनी नाइसली हैं।

प्रारम्भिक जीवन

अजित जैन का बचपन भारत के तटवर्तीय राज्य उड़ीसा में बीता .उन्होंने 1972 में इंडियन इंस्टीट्युट ऑफ़ टेक्नोलॉजी खड़गपुर IIT खड़गपुर से इंजीनियरिंग में स्नातक उपाधि प्राप्त की. उनके सहपाठी रोनोजय दत्ता के अनुसार, अपनी पढ़ाई को उन्होंने बहुत गंभीरता से नहीं लिया था। पढ़ाई के बजाय वे अक्सर रात-रात भर घंटों अर्थशास्त्र, समाजशास्त्र और वियतनाम युद्ध पर बहस किया करते थे। एक अन्य सहपाठी विजय त्रेहन ने जैन और दत्ता को "मैकेनिकल इंजीनियरिंग की कक्षा का जोकर" बताया। लेकिन उनके बाद के करियर को देखते हुए त्रेहन ने कहा, "इससे सबक मिलता है कि 'जीवन को बहुत ज्यादा गंभीरता से नहीं लेना' से ही निश्चित रूप से उनके आगे बढने का रास्ता तैयार हुआ।"

कैरियर

जैन ने भारत में 1973 से 1976 तक IBM के लिए काम किया, उसके बाद उन्होंने संयुक्त राज्य अमेरिका के हार्वर्ड बिजनेस स्कूल से 1978 में MBA किया। फिर वे मैकिन्से एंड कंपनी से जुड़ गए, लेकिन 1980 के दशक के प्रारंभ में भारत लौट आए। लगभग एक महीने के प्रेम संबन्ध के बाद, उन्होंने अपने माता-पिता द्वारा तय की गयी लड़की से शादी की। उसके बाद वे फिर मैकिन्से के लिए काम करने संयुक्त राज्य अमेरिका चले गए। राबर्ट पी. माइल्स की पुस्तक द वॉरेन बफेट CEO : सीक्रेट फ्राम बर्कशायर हैथवे मैनेजर्स में लिखा है कि जैन अमेरिका नहीं लौटते, लेकिन उनकी पत्नी टिंकू जैन को वहां जाना चाहती थी। 1986 में उन्होंने मैकिन्से छोड़ दिया और बफेट के लिए बीमा का काम करने लगे। उनके अनुसार उस समय वे बीमा के कारोबार के बारे में कुछ खास नहीं जानते थे।
स्लोवेनिया

परिचय

स्लोवेनिया आकार में बेहद छोटा सही, लेकिन है बेहद शानदार। इटली, ऑस्ट्रिया, हंगरी व क्रोएशिया से घिरा स्लोवेनिया एक समय में ऑस्ट्रो-हंगेरियन साम्राज्य का हिस्सा हुआ करता था। अब वह एक आजाद देश है। अतीत में स्लोवेनिया के अलग-अलग भौगोलिक हिस्से कई पड़ोसी देशों के प्रभुत्व में रहे हैं। इसलिए वहां कई तरह की संस्कृतियों का मिश्रण दिखाई देता है। कहा जाता है कि यूरोप की सारी खासियतों को एक में मिला दिया जाए तो वह स्लोवेनिया का रूप बन जाता है।
इस छोटे से देश में प्रचुर मात्रा में पर्वत, नेशनल पार्क, ऎतिहासिक शहर, पत्थरों के भग्नावशेष सरीखे गांव, खुले एल्पाइन पठार, अद्भुत भूमिगत गुफाएं, कंदराओं से निकलती उफनती नदियां, सूरज की रोशनी से नहाया भूमध्य सागर का तट, किले, संग्रहालय... बहुत कुछ है। यहां के आधे इलाके में जंगल हैं और उनमें कई दुर्लभ किस्में सुरक्षित हैं। सैलानियों के लिए इतनी तरह की गतिविधियां और आकर्षण हैं कि दिन गुजरते पता नहीं चलेगा। शांत और सुखद इतना कि यूरोप आने वाले कई सैलानी स्लोवेनिया को अपना बेस बनाकर आसपास के देश घूमते हैं।
स्लोवेनिया में राष्ट्रीय स्तर पर एक नेशनल पार्क, ट्रिग्लेव नेशनल पार्क, दो क्षेत्रीय पार्क, कोजांस्की पार्क और स्कोजन गुफाएं, तीन लैंडस्केप पार्क और एक नेशनल रिजर्व है। पालिका स्तर पर एक क्षेत्रीय पार्क और पूरे स्लोवेनिया में फैले 34 लैंडस्केप पार्क हैं। हाल के सालों में स्की रिजॉर्ट स्लोवेनिया में पर्यटन का प्रमुख चेहरा बनकर उभरे हैं। यहां इतनी बर्फ रहती है कि माउंट कैनिन के स्कीइंग स्लोप पर मई के महीने तक स्कीइंग की जा सकती है। स्लोवेनिया के दूसरे सबसे बड़े शहर मारिबोर के पास मारिबोस्र्को पोहेर्जे ढलानों पर तो एल्पाइन स्कीइंग विश्वकप की प्रतिस्पर्धाएं होती हैं।
स्लोवेनिया अपने स्पा टूरिज्म और गरम पानी के सोतों के लिए भी काफी जाना जाता है। यहां के प्राकृतिक झरनों में पानी का तापमान और उसकी खूबियां भी अलग-अलग हैं। इनके अलावा ब्लेड झील है जिसे ज्वेल ऑफ जूलियन आल्प्स भी कहा जाता है। दो किलोमीटर से ज्यादा लंबी और सवा किलोमीटर से ज्यादा चौड़ी यह झील कहीं-कहीं तीस मीटर तक गहरी है। झील की पृष्ठभूमि में बर्फ से लदे पहाड़, आसपास गरम सोतों से आता पानी और झील के बीच में छोटा सा द्वीप, जिस पर बना है एक छोटा सा किला, इस पूरे इलाके को बेपनाह खूबसूरत बनाते हैं, मानो कोई पेंटिंग सामने रख दी गई हो। ब्लेड को इसीलिए स्लोवेनिया की सबसे खूबसूरत पहचान और सबसे लोकप्रिय टूरिस्ट स्थल माना जाता है।
पहेली (2005 फ़िल्म)

संक्षेप

यह चलचित्र ग्रामीण भारतीय परिवेष के दन्त्य कथाओं को चित्रित करता है। इस चलचित्र में एक भूत को एक व्यापारी के पत्नी से प्रेम होता है और व्यापारी की अनुपस्थिति में उसकी पत्नी के साथ उस के रूप में रहने लगता है।

रोचक तथ्य

पहेली फिल्म  1973 की फिल्म दुविधा का अनौपचारिक पुनःनिर्माण है

नामांकन और पुरस्कार

यह चलचित्र अस्कर अवार्ड के लिए नामांकरण किया गया था।
अनीश गिरी

परिवार

नेपाली पिता सञ्जय गिरी और रूसी माता ओल्गाके पुत्र के रूपमे २८ जुन सन् १९९४ में सैंट पिटर्सबर्गमें पैदा हुए । गिरी रूसी, अंग्रेजी, और डच भाषा में माहिर हैं । वो जापानी, नेपाली तथा जर्मन भाषा मध्यम रूपसे प्रविण हैं ।
जयनारायण राय

श्री जयनारायण राय मारीशस के पहले गाँधीवदी विद्वान थे। उन्होंने जनता का संपादन कार्य संभालने से पहले हिन्दी कहानी का सूत्रपात १९३७ में किया। वे मारीशस के पहले कथाकार और नाटककार थे। उनकी जीवन संगिनी नाटक १९४१ में प्रकाशित हुआ था। हिंदी प्रचारिणी सभा के अध्यक्ष के रूप में उन्होंने हिन्दी की बहुत सेवा की।
इन्द्रवर्मन नवम

इन्द्रवर्मन नवमचम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।